**REPUBLIKA HRVATSKA**

**ISTARSKA ŽUPANIJA**

**OPĆINA MEDULIN**

**Javna ustanova Kamenjak**

**U Premanturi, 03.06.2020**.

**SKRAĆENI ZAPISNIK**

**SA 26. SJEDNICE UPRAVNOG VIJEĆA JU KAMENJAK**

održane u srijedu 03.06.2020. s početkom u 16:30 sati u prostorijama JU Kamenjak (prizemlje - stara škola u Premanturi).

Prisutni: Vlasta Iveša Mihovilović, Ivana Marić, Matija Medica, Ljubomir Mezulić,

Cinzia Zubin (pridružila se na 2. točku dnevnog reda)

Ostali: ravnatelj Aljoša Ukotić i gost Luka Žuljević

D N E V N I R E D

Predsjednik Upravnog vijeća JU Kamenjak otvara sjednicu i predlaže promjenu redoslijeda dnevnog reda kako slijedi:

1. Ponude za balirano sijeno
2. Ponude za usluge pratnje novca
3. Odluka o odabiru djelatnika za sezonu 2020. god.
4. Prijedlozi cijena usluga za sezonu 2020. god. (Covid -19)
5. Potvrda računa
6. Izmjena Pravilnika o naknadama i plaćama
7. Razno

Dnevni red se jednoglasno usvaja.

**AD.1. Ponude za balirano sijeno**

Istraživanjem tržišta za balirano sijeno prikupili smo slijedeće ponude:

Obrt Filice, vl. Darko Pekica, ponuda od 23.05.2020., iznos je 0,80 kn/kg.

Obrt Medica za servis i poljoprivredu, vl. Damir Medica, ponuda od 25.05.2020., iznos je 0,70 kn/kg.

Obrt Mikulić, vl. Alen Mikulić, ponuda od 26.05.2020., iznos je 0,75 kn/kg.

Članovi UV su na temelju prikupljenih ponuda zaključili su da je ponuda od obrta Medica najprihvatljivija.

Vijeće jednoglasno prihvaća zaključeno.

Za: 4 Protiv:0

**AD. 2. Ponude za usluge pratnje novca**

Prema istraživanju tržišta za usluge pratnje novca prikupili smo tri slijedeće ponude:

Securitas Hrvatska d.o.o., ponuda od 5/5/2020., cijena pratnje prijenosa vrijednosnih pošiljaka iznosi 105.00 kn + pdv/po pratnji.

CRNI VJETAR d.o.o., ponuda br. 1920, od 1/6/2020., cijena pratnje prijenosa iznosi 250,00 kn/po prijenosu.

BAKIN GERŠIĆ k.d., ponuda od 2/6/2020., cijena pratnje iznosi 190,00 kn/ po prijenosu.

Članovi UV su na temelju prikupljenih ponuda zaključili da se prihvati ponuda od tvrtke Securitas Hrvatska d.o.o.

Vijeće jednoglasno prihvaća zaključeno.

Za: 5 Protiv:0

**AD. 3. Odluka o odabiru djelatnika za sezonu 2020. g.**

Na temelju prijedloga povjerenstva održanog 21.05.2020. i nakon provedenih razgovora sa kandidatima koji su se javili na natječaj za popunjavanje radnih mjesta na određeno vrijeme – Sezona 2020. za djelatnika naplate na ulazno-izlaznim punktovima, koji su zadovoljili  uvjete,

predlaže se da se sa istima potpiše ugovor o radu. Imena kandidata za potpisivanje ugovora su kako slijedi;

Siniša Žižaković, Silva Tkalčič (od 01.07.), Slavica Grgić (od 01.07.), Emanuel Miljević, Alex Orlić i Leila Udovičić.

Članovi UV su na temelju prijedloga povjerenstva za prijem radnika u radni odnos na određeno vrijeme u sezoni 2020. prihvaćaju predloženo.

Vijeće jednoglasno prihvaća zaključeno.

Za: 5 Protiv: 0

**AD. 4. Prijedlozi cijena usluga za sezonu 2020. g. (Covid -19)**

Na temelju Zaključka Općine Medulin, a vezano uz cijenu koncesijskih odobrenja u sezoni 2020., u vremenu posebnih uvjeta, pandemije covid-19, gdje je zaključeno da se cijene koncesijskih odobrenja smanjuju za 50 % , ravnatelj predlaže isto članovima vijeća.

Predlaže se donošenje Odluke za smanjenje naknada za sva koncesijska odobrenja u razdoblju od 1.6.2020. do 31.12.2020. za iznos od 50% naknade definirane godišnjim programom zaštite, održavanja, očuvanja, promicanja i korištenja zaštićenih područja Općine Medulin za 2020. g., te da se da mogućnost obročnog plaćanja u dvije jednake rate: prva rata do 15.6.2020. i druga rata do 15.8.2020.

Vijeće jednoglasno prihvaća zaključeno.

Za: 5 Protiv: 0

**AD. 5.Potvrda računa**

Daju se članovima vijeća JU Kamenjak na znanje iznosi računa i traži se suglasnost za plaćanje istih. Računi su, kako slijedi:

Obrta Darko, račun br. P1/16, od 30.04.20.g., u iznosu od 15.750,00 kn i

Promo zona d.o.o., račun br. 10/0001/202 od 21.05.20.g., u iznosu 27.327,50 kn.

Članovi vijeća daju jednoglasno suglasnost na plaćanje navedenih računa.

Za: 5 Protiv: 0

**AD. 6. Izmjena Pravilnika o naknadama i plaćama**

Predsjednik vijeća predlaže da se izvrši izmjena u Pravilniku o naknadama i plaćama(od 1.6.2015.g.), te da se pod točkom 26., dodaje točka 26a., koja glasi: „Za vrijeme obavljanja rada kod poslodavca , zaposlenici imaju pravo stalne naknade za topli obrok u visini od 400,00 kn neto mjesečno“.

Članovi vijeća jednoglasno prihvaćaju prijedlog.

Za: 5 Protiv: 0

**AD. 7. Razno**

Članovi vijeća pod točkom razno razmatraju dva zasebna pristigla zahtjeva za koncesijsko odobrenje. Jedan zahtjev je od suvenirnice Grafo-Amadeus, gdje se traži smanjenje koncesijskog odobrenja za sezonu 2020.g., zbog pandemije Covid-19, a drugi zahtjev je od obrta IstrAction, koji vrši uslugu prijevoza za posjetitelje po zaštićenom području. Isti zbog pandemije Covid-19, nije u mogućnosti raditi u skladu sa aktualnim mjerama stožera za civilnu zaštitu, te stoga traži oslobađanje od plaćanja koncesijskog odobrenja za 2020.g., budući da neće vršiti usluge prijevoza.

Članovi vijeća su za zahtjev suvenirnice Grafo-Amadeus, jednoglasno odlučili da se zahtjev odobri, te će koncesijsko odobrenje za sezonu 2020.g., iznositi 5.000,00 kn sa uključenim PDV-om.

Za: 5 Protiv: 0

Za obrt IstrAction članovi vijeća su jednoglasno odlučili da se isti oslobodi plaćanja koncesijskog odobrenja za sezonu 2020.g., budući da uslugu prijevoza neće ni pružati.

Za: 5 Protiv: 0

Sjednica je završila u 17.32h

Predsjednik Upravnog vijeća

JU Kamenjak

Matija Medica

**SAŽETAK DONESENIH ODLUKA I NALOŽENIH RADNJI, S ROKOVIMA IZVRŠENJA:**

* Odluka kojom UV nakon uvida u prikupljene ponude za balirano sijeno, odabire ponudu obrta Medica kao najprihvatljiviju – usvojeno.
* Odluka kojom UV nakon provedenog istraživanja tržišta za usluge pratnje novca, te nakon prikupljenih ponuda, zaključuje da se prihvati ponuda od tvrtke Securitas Hrvatska d.o.o. – usvojeno.
* Odluka kojom UV na temelju prijedloga povjerenstva održanog 21.05.2020. i na temelju provedenih razgovora istih sa kandidatima koji su se javili na natječaj za popunjavanje radnih mjesta na određeno vrijeme - Sezona 2020.g., za djelatnika naplate na ulazno-izlaznim punktovima, koji su zadovoljili  uvjete, prihvaća se da se sa istima potpiše ugovor o radu – usvojeno.
* Odluka kojom UV prihvaća smanjenje naknada za sva koncesijska odobrenja u razdoblju od 1.6.2020. do 31.12.2020. za iznos od 50% naknade, u skladu sa donesenim Zaključkom općine Medulin – usvojeno.
* Odluka kojom se prihvaća nadopuna točke 26., Pravilnika o naknadama i plaćama, te se dodaje točka 26 a., koja glasi: „Za vrijeme obavljanja rada kod poslodavca, zaposlenici imaju pravo stalne naknade za topli obrok u visini od 400,00 kn neto mjesečno“- usvojeno.
* Odluka kojom UV odobrava dva zasebna zahtijeva za koncesijsko odobrenje za sezonu 2020.g., u vrijeme pandemije covid-19. Jedan zahtjev od suvenirnice Grafo-Amadeus jednoglasno se odobrava popust za sezonu 2020.g., te sada koncesija iznosi 5.000,00 kn. Drugi zahtjev obrta IstrAction jednoglasno se prihvaća, odnosno isti se oslobađa plaćanja koncesijskog odobrenja u cijelosti za sezonu 2020.g., budući da isti neće pružati uslugu prijevoza jer nije u mogućnosti raditi u skladu sa propisanim mjerama stožera za civilnu zaštitu – usvojeno.